Veliki potencijal za jačanje saradnje Srbije i Indije - Cilj milijardu dolara trgovinske razmene za\nPredsednik Vlade Republike Srbije Aleksandar Vučić sastao se danas, 10. januara 2017. godine, u Gandinagaru sa predsednikom Vlade Indije Narendrom Modijem, sa kojim je razgovarao o bilateralnim odnosima, jačanju ekonomske saradnje i trgovinske razmene.\nVučić boravi u Indiji na Globalnom samitu "Vibrant Gujarat Global Summit" čija je centralna tema ove godine održivi ekonomski i socijalni razvoj. On je pozvao premijera Modija da poseti Srbiju, istakavši da bi to bio novi impuls jačanju saradnje dveju zemalja na svim nivoima. Vučić je naveo i da veruje da ukupna trgovinska razmena koja je sada na nivou od 130 mil USD, može da dostigne i čitavu milijardu za pet do sedam godina.\n- Razgovarali smo o poljoprivredi, od semenske proizvodnje do prerade, zdravstvu, o vojnoj namenskoj industriji, gde postoji više mogućih tipova saradnje naše države sa njihovim privatnim kompanijama, naših kompanija sa njihovim, na mnogo načina - rekao je Vučić i dodao da se razgovaralo i o zajedničkom izlasku na tržište sa Ruskom federacijom.\nVeliki potencijal za saradnju dveju zemalja leži u izvozu jestivog ulja, soje i uljanog semena iz Srbije u Indiju, rekao je premijer Modi i predložio da Srbija bude partner Indije u programu za razvoj prehrambene industrije i prerade hrane za 2017–2018. godinu.\nVučić je razgovarao i sa glavnim ministrom države Gudžarat Vidžajem Rupanijem, koji je istakao da indijske kompanije mogu mnogo da nauče u Srbiji i da je važno da prenesu iskustva i inovacije koje se u Srbiji koriste u poljoprivredi i prehrambenoj industriji.\nPremijer Vučić se sastao i sa Pankajem Patelom, predsednikom Federacije indijskih privrednih komora, koja broji 2,5 miliona članova. Tema susreta bilo je unapređenje saradnje dveju privrednih komora i uzajamna promocija Srbije i Indije kao turističkih destinacija.\nGlobalni samit "Vibrant Gujarat" je jedan od najznačajnijih godišnjih političko-ekonomskih skupova u Indiji, okuplja šefove država i vlada, privrednike, naučnike i druge stručnjake. Ove godine se na tom skupu u indijskom gradu Gandinagaru, u saveznoj državi Gudžarat, očekuje učešće predstavnika više od 100 država, 2.000 indijskih i stranih kompanija i više od dva miliona posetilaca. Među njima će biti i predstavnici kompanija iz IT, naučno-prosvetnog sektora i namenske industrije Srbije.\nOvi motori, po ugovoru sa Ministarstvom odbrane iz, biće ugrađeni u kamione za potrebe Vojske Srbije, a prvi kontigent od šest vozila biće isporučen do kraja marta.\nPored 30 kamiona koji se trenutno izrađuju u FAP-u, u ovoj godini biće proizvedeno još 20 takvih za istog kupca, pošto je 30. decembra FAP sa Ministarstvom ugovorio izradu novog kontigenta. Stoga se sprema nova narudžbina motora od „Mercedesa“.\n- U prethodne tri godine FAP-ovih pogona je ukupno izašlo 38, a samo ove godine biće napravljeno 50 kamiona. Vrednost ugovora sa Ministarstvom odbrane je oko 500 miliona dinara. U fabrici je trenutno angažovano 230 radnika - kaže Vuković.\nFAP ugovorio sa Vojskom proizvodnju 50 kamiona\nU FAP-u očekuju veliki izvozni posao koji bi, po rečima direktora, trebalo da bude ugovoren sredinom godine, pošto Unapred pripremljeni program reorganizacije, koji je usvojen pred Privrednim sudom u Užicu, postane pravosnažan.\nRedizajnirani "fića" na tržištu do sredine godine\nU kompaniji Fijat Krajsler automobili Srbija juče je startovala ovogodišnja proizvodnja svih verzija modela "fijat 500L". Proizvodni proces organizuje se u dve smene, tokom kojih iz fabrike izlazi do 450 gotovih automobila dnevno\nU poslovodstvu FCA Srbija kažu da je ovogodišnji proizvodni plan te kompanije na nivou onog iz 2016, kad je u kragujevačkoj fabrici, prema zvaničnoj informaciji, proizvedeno oko 85.000 automobila. Nezvanično se saznaje da će tokom ove godine kupcima na evropskim i severnoameričkim tržištima da bude ponuđen i redizajnirani model "fijata 500L", a "veliki fića" na tržištu bi trebalo da se pojavi do sredine godine.\nPrethodno će svetskoj i domaćoj javnosti biti predstavljen na nekom od međunarodnih sajmova automobila. Najverovatnije na predstojećem (martovskom) Salonu automobila u Ženevi, koji slovi za najznačajniju planetarnu sajamsku manifestaciju tog tipa, a na kojem je, u martu 2012., svetsku premijeru imao i tada najnoviji Fijatov model - "fijat 500L".


Međunarodna nedelja civilnog društva 2019. godine u Beogradu | CEMA.rs\nCIVICUS i Građanske inicijative objavili su vest da će se Međunarodna nedelja civilnog društva(International Civil Society Week – ICSW) 2019. godine održati od 8–12. aprila 2019. godine u Beogradupod nazivom „Moć zajedništva“.\nOkupljanjem oko teme „Moć zajedništva“, učesnici događaja u Beogradu razmeniće iskustva i ideje koje će omogućiti ljudima širom sveta da budu informisani, aktivni i uključeni u donošenje odluka koje oblikuju njihovu sadašnjost i budućnost. Kroz seriju događaja, vebinara, radionica i prezentacija potražiće se odgovri na pitanja:\nImajući u vidu gore navedena pitanja, organizatori pozivaju sve zainteresovane da popunjavanjem online upitnika kandiduju ključne teme koje je potrebno posebno obraditi i time učestvujete u kreiranju programa rada Međunarodne nedelje civilnog društva 2019. godine.\nKancelarija za saradnju sa civilnim društvom će sa zadovoljstvom pružiti podršku organizaciji i realizaciji ovog događaja.


Mekalister: Potrebna izlazna klauzula u budućem dogovoru Srbije i Rusije | Autonomija\nMekalister: Potrebna izlazna klauzula u budućem dogovoru Srbije i Rusije\n"EU je upozorila Srbiju da u trenutku prijema u evropski blok neće moći da zadrži trgovinske odnose sa Rusijom"\nUkoliko potpiše sporazum sa Evroazijskom ekonomskom unijom, Srbija mora da precizira i klauzulu o izlasku iz ovog saveza, nakon što pristupi Evrpskoj uniji, izjavio je za Radio Slobodna Evropa Dejvid Mekalister, predsednik spoljnopolitčkog komiteta u Evropskom Parlamentu i donedavni izvestilac za Srbiju u toj instituciji.\nMekalister naglašava da bi tekst Sporazuma o slobodnoj trgovini Evroazijske ekonomske unije i Srbije trebalo da bude u skladu sa obavezama Beograda koje proizilaze iz Sporazuma o stabilizaciji i pridruživanju, odnosno mora da uključi i „izlaznu klauzulu“, koja garantuje da Srbija može da otkaže sporazum do dana pristupanja Uniji, prenosi danas RSE na svom sajtu.\n„Srbija treba da obezbedi kompatibilnost svih svojih sporazuma o trgovini, investiranju i ekonomskoj saradnji, i druge relevantne sporazume, sa pravnom tekovinom EU“, rekao je Mekalister.\nRuski ambasador u Srbiji Aleksandar Bocan-Harčenko najavio je prošle nedelje da će 25. oktobar Srbija potpisati Sporazum o slobodnoj trgovini sa Evroazijskom ekonomskom unijom (EAEU). Reč je o ekonomskom savezu Rusije, Belorusije, Jermenije, Kazahstana i Kirgistana.\nEvropska Unija (EU) je upozorila Srbiju da u trenutku prijema u evropski blok, ona neće moći da zadrži trgovinske odnose sa Rusijom.\nSagovornici RSE u Evropskoj uniji su naveli da se u kontekstu pristupnih pregovora sa Unijom Srbija obavezala da će se povući iz svih bilateralnih sporazuma o slobodnoj trgovini na dan svog pristupanja EU.\nBriselski zvaničnici znaju da postoji sporazum o slobodnoj trgovini između Srbije iz Rusije još od 2000. godine i da bi trebalo da se proširi na Evroazijsku ekonomsku uniju.\nEU zvaničnici poručuju da Srbija može da sklopi sporazume sa drugim zemljama ili organizacijama „pre pristupanja u EU“, ali da taj trend ne može da postoji u trenutku kada zemlja postane punopravna članica EU.\nOdnosi sa Rusijom će biti predmet pregovora nakon što Srbija otvori poglavlje 31 koje se tiče zajedničke spoljne, bezbednosne i odbrambene politike, navodi RSE i ukazuje da EU institucije konstantno pozivaju Srbiju da usaglasi svoju spoljnu i bezbednosnu politiku sa politikom EU.


Ugroženo zdravlje pacijenata, nadležni hitno da reaguju – Portal Podgorica\nUgroženo zdravlje pacijenata,…\nUgroženo zdravlje pacijenata, nadležni hitno da reaguju\nOdluka nadležnih da najrizičniju grupu pacijenata vakcinišu u Domu zdravlja (DZ) „Centar“ u Podgorici, istom objektu u kojem se pregledaju i oni za koje se sumnja da imaju COVID-19, neshvatljiva je, smatraju u Građanskom pokretu (GP) URA.\nIzvršni direktor GP URA Zoran Mikić rekao je da su im se javili građani koji su kazali da vakcine protiv sezonskog gripa već više od sedam dana nema u drugim objektima domova zdravlja na teritoriji glavnog grada, osim u DZ zdravlja „Centar“ koji se nalazi u okviru Vojnomedicinskog centra.\n„Nadležni u DZ Podgorica lošim odlukama doveli su u opasnost pacijente sa terirtorije glavnog grada koji treba da prime vakcinu protiv sezonskog gripa, a to jedino mogu uraditi u DZ „Centar“ koji je početkom oktobra proglašen trećim COVID centrom u Podgorici“, kazao je Mikić.\nOn je naveo da razumije težinu situacije sa COVID-19 u Podgorici, ali da je neprihvatljivo da se\nnajrizičnija grupa pacijenata vakciniše u istom objektu gdje se pregledaju i oni za koje se sumnja da imaju COVID, praktično vrata do vrata.\nMikić je rekao da očekuje od nadležnih organa, a prije svega od direktora DZ Podgorica Nebojše Kavarića, da vakcinaciju izmjeste u drugi „čisti“ objekat dok traju zalihe vakcina za sezonski grip.\nKako je naveo, svaka drugačija odluka izlaže opasnosti pacijente koji dolaze da se vakcinišu mogućem inficiranju koronavirusom.\nPrema riječima Mikića, da stvar bude alarmantnija, čekaonica za obje vrste intervencije u DZ „Centar“ je na istoj terasi i pacijenti dolaze neposredno u bliski kontakt.\n„Kako saznajemo, pacijenti kojima je potrebna vakcina već danima se upućuju u centar gdje se vakcinacija obavlja bez zakazivanja, što često proizvodi velike gužve u samom objektu“, naveo je Mikić.\nOn je ocijenio da DZ u centru Podgorice ne zadovoljava svojim kapacitetima da bude COVID centar, ali ni ambulanta za vakcinaciju, a posebno da se istovremeno tretira kao objekat i za jedno i za drugo.\nMikić je objasnio da je to mali objekat koji nema sopstvena parking mjesta, da je teško pristupačan za osobe koje se teško kreću.\n„Osim toga, u ovom domu zdravlja se nalazi i savjetovalište i škola za trudnice za koje nijesmo sigurni da li funkcionišu u ovom trenutku. Ukoliko funkcionišu tim gore“, zaključio je Mikić.\nTags: izdvoejna vijestURA\nURA: Vakcinisanima da se omogući slobodan dan...\nSD i BS neće glasati za usvajanje...\nKonatar SD-u: Dok je DPS bio na...


NVO Ženski Centar - Godišnji izvještaj za 2017. godinu\nJačanje institucionalne podrške žrtvama rodno-zasnovanog nasilja\n1.Lobiranje NSRS za usvajanje paketa ekonomskih mjera za žene žrtve porodičnog nasilja u okviru "Akcionog plana zapošljavanja RS za 2017".\n-poslanici Narodne Skupštine Republike Srpske za lobiranje da se paket ekonomskih mjera uvrsti u "Akcioni plan zapošljavanja RS za 2017."\n- 76 žena i djece žrtava porodičnog nasilja koji su zatražili pomoć u kancelariji "Ženskog centra" Trebinje\n- poslodavci koji će da uposle žene žrtve porodičnog nasilja\n1.Žene žrtve porodičnog nasilja su ekonomski osnažene u RS je djelimično ostvaren jer im je omogućeno samouposlenje. Po prvi put žene žrtve porodičnog nasilja su uvedene u podsticajne mjere kroz “Program samouposlenja RS za 2017.” na nivou cije Republike Srpske. Odnosno žene žrtve porodičnog nasilja su prepoznate kao nova kategorija stanovništva za koju država izdvaja podsticajna sredstva u vidu bespovratnih donacija do 5.000 KM kako bi one mogle da riješe svoje samouposlenje.Indikatori su: usvojene mjere podrške za samouposlenje žena žrtava porodičnog nasilja u RS u "Akcioni plan zapošljavanja RS za 2017" i "Program samozapošljavanja RS za 2017". Međutim za one kategorije žena žrtava porodičnog nasilja koje nemaju kapaciteta (ličnih ili ekonomskih) da pokrenu vlastiti biznis uz podršku države od tih najmenskih srdstava, planiramo da tokom 2018. se izborimo i za podsticaj poslodavcima koji uposle ovu kategoriju.


Mekonel: Dovoljno glasova u Senatu za poresku reformu\nLider republikanske većine u američkom Senatu Mič Mekonel je izjavio da njegova stranka ima u gornjem domu Kongresa dovoljno glasova za usvajanje zakona o reformi poreskog sistema, pošto je prevazišla razlike tokom 11-časovnog sastanka.\nPojedini republikanski senatori su bili zabrinuti kako će se predložene promene odraziti na budžetski deficit, zdravstvenu zaštitu i oporezivanju imovine, prenosi Rojters.\nMekonel je najavio da će zakon biti usvojen u petak.\nRepublikanci imaju 52 senatora naspram 48 iz redova Demokratske stranke, a za usvajanje zakona potrebno je 50 glasova, pošto bi u tom slučaju odlučio glas potpredsednika SAD Majka Pensa koji je po funkciji predsednik Senata. On ima pravo glasa jedino u slučaju nerešenog ishoda pri glasanju.\nDa se stvar razvija povoljno po republikance postalo je jasno ranije danas kada je senator Ron Džonson objavio da će glasati za usvajanje zakona.\nOn je naveo da su lideri stranke postigli dogovor o većim poreskim olakšicama za milione kompanija, što je on zahtevao nedeljama. Još četiri republikanska senator su imala reserve.\nDžonson je, komentarišući razgovore s republikanskim liderima, rekao da je "tražio i dobio uveravanja da će biti za stolom" kada članovi Predstavničkog doma, koji su usvojili nešto drugačiju verziju, i Senata i senatori budu pisali kompromisnu verziju zakona.\nSenatori Demokratske stranke kritikuju predložene poreske promene ističući da će je to poklon bogatima i korporacijama.\nPredsednik SAD Donald Tramp, koji još iščekuju prvi veći uspeh u Kongresu, pohvalio je republikance kritikujući istovremeno demokrate zbog, kako je naveo, podrivanje pomenutog zakona.\nUkoliko ovaj akt bude usvojen, to će biti najveća promena u poreskom sistemu u SAD još od 1980-ih i doživljava se kao ključni potez za republikance u nastojanju da očuvaju kontrolu u Kongresu na izborima sledeće godine.\nU četvrtak je dvostranački zajednički Komitet za oporezivanje objavio izveštaj da će nakon usvajanja ovog zakona budžetski deficit SAD biti povećan za hiljadu milijardi dolara u narednih 10 godina, čak i u slučaju ekonomskog rasta koji se predviđa.


De Brujne: Engleska će osvojiti Evropsko prvenstvo\nIzvor: B92, 05.Apr.2019, 11:10\nKevin De Brujne, fudbaler Mančester sitija, govorio je o budućnosti reprezentacije Engleske.\nDe Brujne veruje da će Engleska, četvrtoplasirana reprezentacija Mundijala u Rusiji, u skorijoj budućnosti osvojiti neko Evropsko prvenstvo.\n"Rekao sam Englezima (u ekipi) pre nedelju dana da bi oni trebalo da osvoje Evropsko prvenstvo. Mislim da su, uz Francusku, favoriti. Imao sam prilike da gledam već ostvarene fudbalere, kao i potencijalne reprezentativce. >> Pročitaj celu vest na sajtu B92 << Budućnost je definitivno svetla", otkrio je De Brujne.\nBelgijski vezista ipak nije znao kada će trofej Evra biti u vitrinama Engleza.\n"Kada će osvojiti? Ne znam, zato što samo jedan tim može da ga osvoji, ali imaće šansu da to urade u narednih deset godina, sigurno".\nDe Brujne je pričao i o jednom od najvećih potencijala engleskog fudbala, svom saigraču Filu Fodenu.\n"Dajte mu vremena. Ne znači to što odigrate par utakmica, startujete par utakmica, da odmah morate da igrate za reprezentaciju. Ako on upadne, znači da će neko drugi ispasti. Sautgejt zna šta mora da uradi i ako Fil bude napredovao ima šansu da ode na EP sledeće godine. Odigraće on dovoljno utakmica za Englesku", ne brine se "KdB".


Politika: Novi podaci o pogibiji gardista na Topčideru\nGardisti Dragan Jakovljević i Dražen Milovanović nastradali su 2004. godine u kasarni u Topčideru\nMinistarstvo unutrašnjih poslova Srbije dostavilo je jednom od punomoćnika porodica gardista nastradalih 2004. godine u kasarni u Topčideru, nove podatke u vezi sa tragičnim događajem, prenosi list Politika.\nPunomoćniku Predragu Saviću podaci su dostavljeni na njegov zahtev, a tiču se provere navoda određenih osoba iz bezbednosnih struktura da su gardisti Dragan Jakovljević i Dražen Milovanović ubijeni.\nSavić nije mogao da kaže da li je Komisija za ispitivanje okolnosti pod kojima su stradala dvojica gardista, koja je početkom decembra prošle godine osnovana na inicijativu premijera Aleksandra Vučića, počela rad. "Nemam podatke o tome. Možda rade interresorno, tako što svaka služba obavlja svoj posao, ali članovi komisije ne održavaju sastanke", kazao je Savić, prenosi Beta.\nPotvrđeno hapšenje Kanađina u Kini dok se čeka odluka o Meng\nSve se dešava samo par sati uoči odluke kanadskog suda o sudbini uhapšene finansijske direktorice Huawia, koja bi se mogal suočiti sa izručenjem SAD.\n"Obaviješteni smo da je jedan Kanađanin pritvoren u Kini. Bili smo u direktnom kontaktu s Kinezima", rekao je Trudeau novinarima potvrdjujući raniju informaciju o privođenju Michaela Kovriga, koji je nekada bio diplomata u Pekingu, Hongkongu i UN.\nIzveštaji o hapšenju bivšeg diplomate su se pojavili nakon što je Kina upozorila Kanadu na posljedice nedavnog hapšenja zvaničnice Huawei-a Meng Vandžu na vankuverskom aerodromu.\nNije poznato da li su dva slučaja povezana. Ćerka osnivača kompanije Huawei uhapšena je u Kanadi 1. decembra i mogla bi da bude izručena u SAD, čije vlasti tvrde da je sakrila povezanost Huawei i kompanije Skycom, u pokušaju da proda opremu Iranu, uprkos sankcijama koje je Vašington uveo Teheranu.\nTo hapšenje je izazvalo veliko nezadovoljsto kineskih vlasti koje tvrde da ona nije prekršila zakon.\nAmerički State Department je iskazao zabrunutost zbog hapšenja kanadskog državljanina u Kini, te su pozvali Peking da prekine sa arbitražnim pritvaranjima.\nU pucnjavi u centru Strazbura, francuskog grada na granici sa Njemačkom, jedna osoba je poginula, a nekoliko je povrijeđeno, prenose mediji pozivajući se na tamošenje službe.


17.01.2021. / 12:45\nBANJALUKA – U Javnom preduzeću “Šume Republike Srpske” očekuju da će, prema trenutnim pokazateljima, poslovnu godinu završiti sa realizovanim planskim aktivnostima u svim segmentima poslovanja i pozitivnim finansijskim rezultatom jer bi proizvodnja trebalo da bude ostvarena u svim fazama rada u rasponu od 93 do 95 odsto.\n“Preduzeće u cjelini će poslovati pozitivno”, rečeno je Srni u “Šumama Srpske”.\nU ovom preduzeću podsjećaju da su u prvoj polovini prošle godine, bez obzira na probleme zbog pandemije virusa korona, poslovali pozitivno, sa ostvarenom dobiti od 1,4 miliona KM.\nMeđutim, u “Šumama” tvrde da se suočavaju sa sve većim problemom likvidnosti preduzeća, jer je, kako navode, u nastaloj situaciji smanjena potražnja i otežano plaćanje šumskih drvnih sortimenata.\nIz tih razloga, Uprava preduzeća omogućila je dodatno produženje rokova plaćanja za drvoprerađivače koji su izvršavali dinamički plan ili preuzimali i veće količine od planom predviđenih, a na osnovu prijedloga šumskih gazdinstva.\nU “Šumama” su istakli da su tokom prošle godine veliki drvoprerađivači, koji su izvozno orijentisani, iskazivali sve manju potrebu za šumsko drvnim sortimentima, dok su neki drvoprerađivači u potpunosti zaustavljali proizvodnju i preuzimanje šumskih drvih sortimenata, jer na tržištu nisu bili u mogućnosti plasirati svoje proizvode.\nSvako smanjenje proizvodnje i prodaje šumskih drvnih sortimenata, navode u “Šumama”, svakako da utiče na poslovanje preduzeća iz razloga što se 90 odsto prihoda ostvaruje njihovom prodajom.\n“Početak rada privrednih subjekata koji su naši kupci doprinijelo je stabilizaciji u poslovanju, ali i dalje ostaje problem nedovoljnih sredstava, iz razloga što su većini kupaca dodatno produženi rokovi plaćanja, što utiče na priliv sredstava u Javno preduzeće. Iz tog razloga donesena je odluka o kreditnom zaduženju kako bi izmirili dio dospjelih obaveza”, naveli su u ovom preduzeću.\nU “Šumama” ističu da su najbolje rezultate u prethodnom periodu ostvarila šumska gazdinstva “Prijedor”, “Gradiška”, “Visočnik” iz Han Pijeska i “Ribnik”, dok su veće probleme u poslovanju imala gazdinstva “Vrbanja” iz Kotor Varoša, “Doboj” i “Borja” Teslić.\nPored proizvodnje šumskih drvih sortimenata, u “Šumama” navode da će u ovoj godini intenzivnije raditi na iskorišćavanju ostalih šumskih proizvoda, kao i na ostvarivanje prihoda od usluga smještaja i ugostiteljstva.\nTakođe, planirani su i prihodi po osnovu korišćenja lovišta koji se ostvaruju po osnovu taksi za ulazak u lovište, taksi za odstrel, ranjavanje i promašaje, po osnovu otkupa mesa ulovljene divljači, po osnovu usluga u vezi sa lovom, usluga vodiča, korišćenje vozila, usluga smještaja i slično.\n“Sistem racionalnog upravljanja raspoloživim novcem i održavanje likvidnosti preduzeća biće jedan od osnovnih zadataka u 2021. godini”, naveli su u “Šumama”. Srna\nTagovi: sume rs\nKomentari na članak: “Šume RS” imaju sve veći problem likvidnosti preduzeća\n17.01.2021 u 21:23


Jeftini letovi iz Španije do Sejšela - Avio karte Španija Sejšeli - eSky.rs\nAvio karte iz Španije do Sejšela\nPretražite letove iz Španije do Sejšela\nProverite najbolje prilike za letove iz Španije do Sejšela\n✔ Postoje li posebne ponude za letove iz Španije do Sejšela na eSky.rs?\n✔ Mogu li se pobrinuti za osiguranje prilikom rezervacije leta iz Španije do Sejšela?\n✔ Ako rezervišem let iz Španije do Sejšela, mogu li da rezervišem ujedno i smeštaj?\n✔ Koje avio-kompanije nude letove iz Španije do Sejšela?\nBudite sigurni, da na eSky.rs ponuda letova iz Španije do Sejšela uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Španija - Sejšeli


Izvor: RTS, 27.Feb.2021, 20:13\nMinistar finansija Siniša Mali kaže za RTS da će prijavljivanje za novi paket pomoći građanima početi 28. aprila. Ističe da paket ekonomskih mera predviđa da svi punoletni građani do kraja godine dobiju po 60 evra, a penzioneri po 110 evra.\nNovi set mera podrazumevaće direktnu pomoć preduzetnicima, mikro, malim, srednjim, ali i velikim preduzećima, podršku ugostiteljskom sektoru, hotelima, turističkim agencijama, sektoru prevoznika putnika >> Pročitaj celu vest na sajtu RTS << i drumskog saobraćaja, kao i jednokratnu novčanu pomoć građanima.\n"Mi ćemo imati issplatu tri puta po 50 odsto minimalne zarade za sva mikro, mala, srednja i velika preduzeća u Republici Srbiji, to je za skoro milion i po zaposlenih tri meseca po pedeset odsto minimalne zarade. Takođe, jedan pun minimalac za onaj sektor za koji smatramo da je najugroženiji - turizam, ugostiteljstvo i rent-a-kar agencije", naveo je Mali.\nNavodi da 1. marta kreću prijave za tu vrstu pomoći i poziva sve koji imaju firme da popune formular na sajtu Poreske uprave.\nDodaje da 28. aprila kreće prijava za isplatu 60 evra građanima i 110 evra najstarijim sugrađanima.\n"Mi ćemo tokom ove godine u dve rate isplatiti ukupno 60 evra, prvih 30 evra sledi u maju, drugih 30 evra u novembru, pri čemu će naši najstariji sugrađani dobiti dodatnih 50 evra u septembru. Ko se prijavi za prvih 30 evra, automatski će dobiti i drugih 30 evra. Nije potrebno da se prijavljuje dva puta", objasnio je ministar.\nRadio Televizija Vojvodine: Od 28. aprila prijava građana za 60 evra pomoći\nBlic: Mali: Od 28. aprila prijava građana za 60 evra pomoći


Predstavljeni modeli IMT traktora sa EU standardima - AgroFin\nNaslovna MAGAZIN AgroBrend Predstavljeni modeli IMT traktora sa EU standardima\nPredstavljeni modeli IMT traktora sa EU standardima\nOd 1. juna kreće linijska montaža za prvih ugovorenih sto četvorotočkaša, a do kraja godine u pogonu u Jarkovcu sklopiće se još 500\nNakon višegodišnje pauze kompanija IMT, koju je prošle godine kupio indijski TAFE za 66,8 miliona dinara, ponovo je sa svojim proizvodnim asortimanom prisutna na Međunarodnom poljoprivrednom sajmu u Novom Sadu. Prikazano je ukupno 13 traktora, snage motora 47-80 konjskih snaga, Euro 2 i Euro 3. Za sve modele, a posebno za one koji su među poljoprivrednicima “odomaćeni”, IMT 539.2 i 549.3, vlada veliko interesovanje posetilaca.\n-Izloženi modeli 539.3 i 549.3 ispunjavaju EU standarde STAGE III A o emisiji izduvnih gasova. To znači da naši potencijalni kupci mogu da konkurišu za bespovratna sredstva iz IPARD programa, kaže za AgroFin Dragan Galečić, menadžer prodaje i marketinga IMT-a, i dodaje da se cene, u zavisnosti od modela, kreću od 10.000 do 23.000 evra, sa uračunatim PDV-om.\nGalečić kaže da je sklapanje premijerno izloženih traktora krenulo u pogonu u Jarkovcu polovinom aprila.\n-Od 1. juna kreće linijska montaža za prvih ugovorenih sto traktora. Na osnovu dinamike uplata, broja zaposlenih i opremljenosti pogona u Jarkovcu, očekujemo da do kraja godine tržištu isporučimo još najmanje 500 modela traktora, navodi Galečić.\nU IMT-u veruju da će porast obima proizvodnje pratiti i znatno veći broj zaposlenih, te bi do kraja godine trebalo da se zaposli još najmanje stotinu radnika.\n-Potražnja za traktorima IMT na tržištu, u ovom momentu, prevazilazi sva naša očekivanja. Osim u Srbiji, velika zainteresovanost poljoprivrednika za kupovinu je i u Republici Srpskoj kao i na Kosovu, kaže Galečić.\nPrethodni tekstUskoro krediti za kupovinu zemljišta na 20 godina\nSledeći tekstCene na berzama u periodu od 13. do 17. maja 2019. godine


Direktori policija sa balkanske rute razgovarali o boljoj kontroli migranata\nMakedonija, Srbija, Hrvatska, Slovenija i Austrija dogovorile su se danas da neće dozvoliti ulazak preko granice migrantima koji nemaju putna dokumenta ili imaju falsifikivane isprave i daju pogrešne podatke o identitetu.\nTo je dogovoreno u Skoplju na sastanku direktora policija i šefova graničnih službi pet zemalja sa takozvane migrantske rute.\nDirektori policija su ocenili da je blagovremena razmena informacija o dešavanjima duž migrantske rute, kao i uvodjenje novih mera i procedura sa odgovarajućim rokom za primenu, ključno za izbegavanje napetih saituacija na granicama i efikasno upravljanje migracijskim tokovima, kao i borbu pritiv krijumčarenja migranata.\nSada je više nego ikada potreban zajednički koordiniran i usaglašen pristup svih zemalja duž zapadnobalkanske rute radi nošenja sa migrantskom krizom, navodi se u saopštenju sa sastanka direktora policija i šefova graničnih službi Makedonije, Srbiije, Hrvatske, Slovenije i Auistrije.\nDirektori policija pet zemalja su se dogovorili da će biti učinjeni napori za standardizaciju registracije migranata i da se uspostave jasni zajednički krterijumi koje migranti treba da ispunjavaju za kretanje duž balkanske rute.\nZato, kako su rekli, treba da usaglase standarde registracijskih metoda i postupaka, a to uključuje pripremu standardnih dokumenata koje treba da izdaju sve strane, unošenje ličnih podataka u nacionalne baze podataka i razmena tih podataka medju policijama.\nVršilac dužnosti direktora policije Srbije Vladimir Rebić ocenio je da će jedinstveni sistem doprineti boljoj kontroli granica i sprečavanju zloupotrebe trase.”Dosledno sprovodjenje registracije omogućiće efikasniju klasifikaciju osoba koje imaju potrebu za medjunarodnom zaštitom, u odnosu na takozvane ‘ekonomske migrante’, i time će se olakšati njihov prolazak kroz zemlje na balkanskoj ruti”, rekao je Rebić, prenelo je Ministarstvo unutrašnjih poslova Srbije.\nNa sastankuje ocenjeno i da rasporedjivanje policija evropskih zemalja na makedonsko-grčkoj granici daje pozitivne rezultate i da predstavlja snažnu poruku da su te zemlje odlučne da se zajednički bore protiv migrantske krize, navodi se u zajedničkom saopštenju.


Za mlade na selu 325.000 evra iz IPA projekta - AgroSmart\nKonferencija povodom otvaranja projekta „Inovacija poljoprivede za obezbeđivanje rasta i zapošljavanja u prekograničnom regionu – AGRINNO“, koji sufinansira Evropska unija, u okviru IPA Interreg prekograničnog programa Mađarska-Srbija 2014-2020 održana je danas u Novom Sadu\nPokrajinski sekretar za poljoprivredu mr Vuk Radojević, je otvarajući ovj skup u Skupštini AP Vojvodine, ukazao je da cilj ovog projekta, čija ukupna vrednost iznosi preko 325 hiljada evra, da se primenom inovativnih modela u poljoprivrednoj proizvodnji omogući mladim i nezaposlenim licima u seoskim sredinama da unaprede svoju proizvodnju i svoje proizvodne kapacitete u oblasti povrtarstva.\nOn je podsetio da je do realizacije ovog projekta, čiji je Pokrajinski sekretarijat za poljoprivredu nosilac, došlo zahvaljujući zajedničkom prepoznavanju projektne ideje o važnosti uvođenja inovativnih pristupa u poljoprivredi sa partnerima iz Županije Čongrad u Mađarskoj , novosadskog Instituta ratarstvo i povrtarstvo, kao i Fonda za evropske poslove u Novom Sadu.\n„Ono što je posebna vrednost ovog projekta jesu demo plastenici sa savremenim mernim instrumentima. Oni će biti smešteni na Institutu, ali i na još tri lokacije u srednjim poljoprivrednim školama u Futogu, Rumi i Vršcu. Namera nam je da na ovaj način motivišimo i edukujemo mlade poljoprivredne proizvođače da se bave poljoprivredom uz korišćenje najnovije opreme i tehnologije“, istakao je Radojević i dodao da se i u okviru ovog projekta ogleda strateško opredeljenje i cilj Sekretarijata da se, i kroz privlačenje što više sredstava iz fondova EU, pomogne mladima da ostanu na selu, zasnuju svoje porodice i bave se poljoprivredom.\nRadojević je objasnio da je projektom planirano da se prvi deo proizvodnje odvija u Srbiji a drugi u Mađarskoj, kako bi ciljne grupe mogle usvajati više znanja u oblasti proizvodnje hrane, brendiranja i plasmana poljoprivrednih proizvoda.\nTo bi trebalo da rezultira povezivanjem mladih poljoprivrednih proizvođača iz Srbije i Mađarske, uključujući međusobni transfer znanja, informacija, iskustva, kao i stvaranje mogućnosti zajedničkog nastupa poljoprivrednika dve zemlje na trećim tržištima.


Bolji uslovi za obrazovanje mladih beogradskih inženjera | PC Press\nBolji uslovi za obrazovanje mladih beogradskih inženjera\nPodrška domaćim naučnim institucijama i visokom obrazovanju mladih ljudi je deo misije kompanije Roaming Networks. Tim povodom kompanija je prošle srede donirala Elektrotehničkom fakultetu u Beogradu opremu za unapređenje kvaliteta nastave visokog obrazovanja i profesionalnog razvoja mladih inženjera. “Plan nam je da u narednom periodu proširomo saradnju i sa Saobraćajnim fakultetom u Beogradu i Elektronskim fakultetom u Nišu. Želimo da na ovaj način motivišemo i druge srpske kompanije na slične korake, u interesu šire društvene zajednice i razvoja srpske privrede.” – istakao je generalni direktor Roaming Networks grupe Rade Vujović.\nGeneralni direktor Roaming Networks grupe je ovom prilikom rekao da je podrška koju kompanija želi da pruži Elektrotehničkom fakultetu i Katedri za telekomunikacije, prirodan nastavak višegodišnje saradnje kroz stručne edukacije i programe praksi u domenu tekelomunikacija u kompaniji Roaming Networks. “Četvrta industrijska revolucija, obeležena digitalnom transformacijom poslovanja, postavlja veoma visoke zahteve u domenu modernizacije telekomunikacionih mreža. Shodno tome, ubrzan razvoj informacionih tehnologija prirodno prati i ubrzani razvoj telekomunikacionih mreža. Mi smo u Roaming Networks grupi svakoga dana svedoci i aktivni učesnici u takvim paralelnim procesima koji zahtevaju veliki broj stručnog, visokoobrazovanog inženjerskog kadra. Iz tog razloga želimo snažno da podržimo i profesore i studente Elektrotehničkog fakulteta koji predstavljaju osnovne pokretače digitalne transformacije. Želimo da oni ostanu da žive i rade u Srbiji, budu nosioci njene industrijske revolucije i da imaju mogućnost da saradjuju i usavršavaju se u domaćim kompanijama koje mogu da im obezbede rad na kvalitetnim projektima kako u zemlji tako i u inostranstvu.” – istakao je Vujović prilikom uručenja donacije.\nVršilac dužnosti dekana Elektrotehničkog Fakulteta, Milo Tomašević, zahvalio se u ime fakulteta na donaciji i istakao koliko je značajna saradnja fakulteta i privrede. “Drago nam je da kompanije Roaming Solutions grupacije poput Roaming Networksa danas i Enetel Solutionsa u prethodnom periodu prepoznaju važnost snažne saradnje privrede sa Elektrotehničkim fakultetom. U narednom periodu ćemo raditi na tome da saradnja obuhvati još intenzivnije prakse i zajedničke projekte sa kompanijama kao što su vaše. Na Fakultetu naše studente rado upućujemo na kompanije koje im pružaju mogućnost da obavljaju posao za koji su se školovali sa podjednakim šansama za razvoj i uspeh koje bi dobili i u inostranstvu.” – rekao je Tomašević.\nTagovi: Beograd, donacija, ETF, fakultet, inženjeri, Obrazovanje, oprema, privreda, Profesori, Rade Vujović, Roaming Networks, Saradnja, studenti, telekomunikacija\n← Google Assistant i Alexa stižu na Xbox One\nStarbucks dolazi u Srbiju, a znamo i kada →


kultura sećanja - Glas Šumadije\nNaslovna > Posts Tagged kultura sećanja\nOznaka: kultura sećanja\nKultura sećanja i film „Kongres zaborava” večeras na 15. KRAF-u u SKC-u\n30/10/2021 30/10/2021 298Ostavi komentar na Kultura sećanja i film „Kongres zaborava” večeras na 15. KRAF-u u SKC-u\nVečeras, u subotu, 30. oktobra, u 19 sati u Kontakt galeriji SKC-a nastavlja se sa projekcijama ovogodišnjeg, 15. KRAF – a (Kragujevačkog festivala antiratnog, angažovanog i akademskog filma). U okviru POP Foruma održaće se razgovor na temu: „Kultura sećanja” (video – razgovor sa Latinkom Perović). Potom sledi projekcija dokumentarnog filma „Kongres zaborava” (Uncut version) povodom […]\n10/03/2018 1078Ostavi komentar na IZLOŽBA „RAT SJEĆANJA“ U DOMU OMLADINE\nU ponedeljak, 12. marta, u 19 sati, Dom omladine će otvoriti svoja vrata za izložbu fotografija „Rat sjećanja“ autora Nedžada Horozovića i Nenada Vukosavljevića. Fotografije prikazuju spomen obeležja, ali i neobeležena mesta stradanja u poslednjem ratu u Bosni i Hercegovini od 1991. do 1995. godine. Autori su obišli i fotografisali na desetine ovakvih mesta, ali […]


Milenković čestitao Međunarodni dan Roma - JUGPRESS\nMilenković čestitao Međunarodni dan Roma\nPovodom 8. aprila, Međunarodnog dana Roma, čestitku svim pripadnicima romske nacionalne manjine, uputio je gradonačelnik Vranja Slobodan Milenković, sa saradnicima.\n„Današnji praznik provedite u veselju, dobrom zdravlju, okruženi svojim najmilijima. Ovaj važan datum nas podseća da svi zajedno moramo da radimo na poboljšanju uslova života Roma u našoj sredini, unapredimo stepen obrazovanja i ubrzamo proces inkluzije u sve segmente društva. Brojni projekti koji za cilj imaju upravo unapređenje položaja Roma biće nastavljeni, uz adekvatnu podršku gradskog rukovodstva. Koristim priliku da ujedno pozovem naše Rome da se uključe u proces imunizacije protiv virusa Kovid 19 i prime jednu od vakcina“, navodi se u čestitki.


Vaš asistent počinje sa radom – Vaš asistent\nOsećate se kao da vam neko krade vreme? Da ne stižete da zavrsite stvari koje vam se svakodnevno nameću kao obavezne i neodložne? Da nestaje granica izmedju poslovnog i privatnog, te da vam poslovne obaveze neumoljivo otimaju vreme za porodicu, prijatelje i vaše, samo vaše vreme? Od Januara 2018. godine počinje sa radom agencija „Asistent”.\nVaš Asistent može za vas da završi sve one, manje ili više, zahtevne obaveze i rastereti vašu svakodnevicu. Da umesto vas preuzme rešavanje administrativnih i organizacionih poslova koji vas pritiskaju svojim rokovima, kako bi vi imali vremena da se posvetite sebi, deci, da izvedete suprugu na večeru, da se družite s prijateljima ili negde otputujete.\nAsistent je prva privatna kompanija koja pruža usluge ličnog organizatora vašeg života. Sve ono što Vam je mimo posla važno, a zbog prezauzetosti niste u mogućnosti sami da završite, poput plaćanja računa, predaje dokumenata na pisarnici neke od državnih institucija, podizanja recepata i kupovine lekova, kao i organizacije svečanog ručka, dečjeg rodjendana, putovanja ili tome slično, vaš lični Asistent će sve to uraditi umesto Vas. Asistent je okupio visokoprofesionalni i dobro organizovani tim, koji pruža najbržu, najkvalitetniju i najsigurniju realizaciju svakodnevnih, kao i mesečnih i godišnjih planova i zadataka, koje naši klijenti iz zemlje i inostranstva, ne mogu sami da postignu ili ostvare. Više od dve decenije iskustva u poslovima organizacije, osmišljavanja planova i ostvarivanja privatnih i poslovnih zahteva, najbolji su pokazatelji poverenja koje klijenti imaju u Asistenta. Negujemo sistem rada koji je zasnovan, pre svega, na poštovanju, bezbednosti, tačnosti, uslužnosti i kvalitetu, ali i na stvaranju saradnje u kojoj će se uz Asistenta svi osećati sigurno, prijatno i zadovoljno. Težimo da pratimo savremene svetske trendove i dodajemo svoj inovativni pristup, da stalno podižemo nivo kvaliteta usluga, a samim tim kvalitet i životni standard svojih klijenata.


ŠEF MISIJE USAID-a U BIH POSJETIO OPŠTINU TESLIĆ - Opština Teslić\nVi ste ovdje: Početna / Vijesti / ŠEF MISIJE USAID-a U BIH POSJETIO OPŠTINU TESLIĆ\nŠEF MISIJE USAID-a U BIH POSJETIO OPŠTINU TESLIĆ\nOpštinu Teslić danas je posjetio gospodin Peter Duffy, direktor Misije Američke agencije za međunarodni razvoj (USAID) u BiH. Ovom posjetom istaknuta je spremnost USAID-a za podršku u finansiranju određenih projekata koje ova lokalna zajednica ima u planu u budućnosti.\nTokom posjete, gospodin Peter Duffy razgovarao je sa načelnikom opštine Teslić, Milanom Miličevićem i njegovim saradnicima, o projektima koji su se realizovali u prethodnom periodu, ali i o planovima za budućnost.\nNačelnik Miličević je izrazio zahvalnost Misiji USAID-a u BiH za sve što su učinili u opštini Teslić kroz različite projekte, posebno za ove novije koji se tiču stavljanja u funkciju poslovne zone „Lanara“.\n„Zahvaljujući ovim investicijama u infrastrukturu poslovne zone „Lanara“ već je 6 od ukupno 14 parcela stavljeno u poziciju da investitori iz oblasti drvne i metalo-prerađivačke industrije stave ih u funkciju i zaposle nove radnike. Nadam se da ćemo u budućnosti u funkciju staviti i preostali dio poslovne zone „Lanara“.“ – rekao je Miličević.\nBudući da Misija USAID-a u BiH podržava aktivnosti za kreiranje boljeg poslovnog okruženja i ekonomskih mogućnosti, gospodin Peter Duffy je pozdravio dosadašnji rad i preduzimljivost opštinskog rukovodstva.\n„Danas smo se sastali kako bi razgovarali o našoj saradnji koja se uglavnom tiče otvaranja novih radnih mjesta i svega onoga što se odnosi na radnu snagu. Nedavno smo imali saradnju u različitim oblastima, kao što je poslovna zona „Lanara“ , kao što su mali preduzetnici i poljoprivreda. A sada ćemo pokušati sa drugim prioritetima kao što je unapređenje radne snage, proširenje mogućnosti poslovne zone i još neki drugi projekti.“ – istakao je Duffy.\nKroz USAID-ov projekat RAST, koji implementira Catholic Relief Services (CRS), osiguran je završetak infrastrukture u Poslovnoj zoni Lanara u Tesliću u periodu od oktobra do decembra prošle godine.\nProjekat se sastojao od izvođenja završnih radova i asfaltiranja 521 m saobraćajnica u poslovnoj zoni u kojoj je Opština Teslić prethodno izgradila vodovodnu i kanalizacionu infrastrukturu, kao i dalekovod.\nIzvedenim projektom je planirano poboljšanje uslova za ekonomski razvoj u smislu kompletiranja infrastrukture i poslovnog okruženja za postojeće i buduće privrednike, te zapošljavanje novih radnika; stvaranje boljih uslova za poslovanje i promociju privrednih djelatnosti u Poslovnoj zoni, te eventualno proširenje poslovanja i privlačenje novih investitora u Poslovnu zonu, te očekivani povećani prihodi Opštine Teslić u eventualnoj prodaji ili zakupu nekretnina.\n„RAST“ projekat podržava jedinice lokalne samouprave da unapređenjem svoga djelovanja i jačanjem odgovornosti poboljšaju ekonomski razvoj i kvalitet života građana.\nUkupna vrijednost projekta je preko 70,000 dolara, od čega je Opština Teslić osigurala oko 10,000 dolara, te na taj način prethodna vlastita infrastrukturna ulaganja od preko 260,000 dolara stavila u funkciju privrednog razvoja.\nhttp://www.opstinateslic.com/wp-content/uploads/2018/03/peter-duffy-posjeta.jpg 720 960 Nenad Bubić http://teslic2017.opstinateslic.com/wp-content/uploads/2017/04/OPSTINA-TESLIC-LOGO.png Nenad Bubić2018-03-06 20:54:272018-03-06 20:54:27ŠEF MISIJE USAID-a U BIH POSJETIO OPŠTINU TESLIĆ\nJAVNI POZIV za dodjelu podsticajnih sredstava za zapošljavanje i samozapošljavanje... NEISTINE DOBOJLIJE RADOŠEVIĆA NANOSE OGROMNU ŠTETU TESLIĆU I TESLIĆANI...


Novi Pazar je najteže pogođen grad u novom naletu korona virusa u Srbiji - što zbog broja obolelih, za koji se veruje da će rasti još sedam dana, što zbog listom teške kliničke slike zaraženih, po čemu se drastično razlikuje od, na primer, Beograda.\nDruštvenim mrežama su se proširili amaterski snimci teške situacije u novopazarskoj bolnici, ali i nepotvrđene apokaliptične vesti o navodnom broju mrtvih, koje su nadležni oštro demantovali. Paniku je dodatno podgrejala vest o nabavci limenih mrtvačkih kovčega, što su lokalne vlasti objasnile nužnom predostrožnošću u vreme bilo kakve pandemije.\nNajveći broj zaraženih po glavi stanovnika\nNa direktno pitanje “Blica” o stanju u Novom Pazaru, kao i o glasinama o velikom broju mrtvih i nedostatku osnovne opreme za zdravstvene radnike, u Vladi Srbije i Ministarstvu zdravlja ne poriču da je situacija ozbiljna, ali pod kontrolom, i tvrde da apokaliptične vesti nisu tačne.\n- Situacija u Novom Pazaru jeste jedna od najozbiljnijih u celoj Srbiji. Tamo procentualno, ako se gleda po glavi stanovnika, imamo najviše kovid pozitivnih i zato je bio prvi grad u kome je uvedena vanredna situacija - odgocoreno je “Blicu” iz Vlade Srbije.\nIz Vlade tvrde da kompleksnu zdravstvenu situaciju još više komplikuje “kompleksna politička situacija u kojoj neki lokalni akteri žele da predstave sliku crnjom nego što jeste kako bi optužili Vladu Srbije da se nedovoljno trudi oko Novog Pazara”.\n- Istina je suprotna. U Novi Pazar je Ministarstvo zdravlja uputilo medicinske timove iz Kragujevca, a sada su pridodati i medicinski timovi iz Kraljeva. Ministar (zdravlja Zlatibor) Lončar je u stalnom kontaktu sa (premijerkom) Anom Brnabić kako bi zdravstvenim radnicima omogućili normalne uslove rada i adekvatno lečenje bolesnih. Bolnica u Novom Pazaru je dobila nove, najmodernije respiratore, a čitav tim iz Ministarstva zdravlja se bavi samo organizacijom rada bolnice - kažu za “Blic” iz Vlade Srbije.\nMinistar zdravlja Zlatibor Lončar sutra će sa premijerkom Anom Brnabić otići u Novi Pazar\nPotresni snimci iz bolnice\nNeke od potresnih snimaka novog naleta korona virusa u Novom Pazaru objavio je i “Blic”. Posebno emotivan je onaj na kojem se vidi kako porodica i prijatelji unose obolelog 45-godišnjeg muškarca u sanitet, u kojem će on uskoro umreti.\nNa drugim snimcima vide se potresni prizori iz lokalne bolnice. Kapaciteti su očigledno na maksimumu, ljudi leže po hodnicima...\n- Naša bolnica je mala i bili smo u haosu - nije krio danas za TV Prva Meho Mahmutović, direktor Opšte bolnice u Novom Pazaru.\nMahmutović je istakao da je Ministarstvo zdravlja u petak poslalo eksperte i da je sistem počeo da funkcioniše. Ipak, korona virusom zaraženo je 20 lekara i gotovo 40 medicinskih sestara u toj bolnici.\nSvi pacijenti sa težim opštim stanjem\nMahmutović je rekao kako je zabrinjavajuće što su svi pacijenti koji su došli u poslednjih 15 dana, a koji su pozitivni na korona virus, sa težim opštim stanjem. Čak i oni sa blažom kliničkom slikom bolesti imaju temperaturu po nekoliko dana i malaksali su, dodao je.\n- Mi smo iz prvog odmah ušli u drugi talas. Naš virus je mutirao i mnogo je ozbiljniji nego što je bio. Naši kapaciteti su gotovo popunjeni, a danas smo transportovali 12 pacijenata u Kliničko-bolnički centar Bežanijska kosa kako bismo oslobodili mesta za nove - rekao je Mahmutović.\nPrema njegovim rečima, očekuje se da broj zaraženih raste još sedam dana, pa da onda počne padati.\nSva neophodna zaštitna oprema je obezbeđena\nU Ministarstvu zdravlja kažu za “Blic” da je u Novi Pazar poslato više medicinskih stručnjaka, epidemiologa, infektologa, anesteziologa... i da je situacija stabilizovana.\n- Netačne su i zlonamerne informacije o velikom broju umrlih i nedostatku opreme, respiratora... Sva neophodna zaštitna oprema je obezbeđena, svi medicinski aparati su u funkciji - kažu iz Ministarstva zdravlja.\nZavod za javno zdravlje u Novom Pazaru saopštio je danas da je u ovom gradu u nedelju registrovano 20 novozaraženih pacijenata koronavirusom, a u subotu 48. Ukupan broj zaraženih ovim virusom u Novom Pazaru je 466, a u Tutinu 91.


Vreme 1175 - Vreme uspeha! (jul 2013): Poslovne vesti -->\nNelt: Dve decenije poslovanja\nKompanija Nelt Co obeležila je svečanom zabavom u svom sedištu u Dobanovcima dve decenije uspešnog poslovanja, tokom kojih je od veleprodajne firme postala lider u pružanju usluga u oblastima distribucije robe široke potrošnje, logistike, proizvodnje, maloprodaje i marketinga.\nSa 3000 zaposlenih u osam zemalja na dva kontinenta, sa više od sto principala koje opslužuje sa skoro 1000 vozila i sa skladišnim kapacitetima od 115.000 m², Nelt je u regionu Zapadnog Balkana lider u distributivnom poslu, godišnje servisirajući 30.000 prodajnih mesta. Nelt Co igra značajnu ulogu i na polju pružanja logističkih usluga, nedavno potpisavši ugovor sa kompanijom "Philip Morris" u Srbiji o budućoj saradnji naše dve kompanije.\n"Nelt je, nakon 20 godina poslovanja, respektabilan partner, poželjan poslodavac i jedna od svetlih tačaka srpske privrede. Ponosni smo što smo, uprkos krizi, učvrstili svoju lidersku poziciju na polju distribucije ali i što postajemo sve relevantniji na polju pružanja logističkih usluga. Mogu da kažem da ove godine očekujemo promet od oko 500 miliona evra i da ćemo napraviti finalne korake ka formalizaciji odnosa u okviru grupacije, koju danas čine Nelt Co, Neoplanta, Corner Shop, Javna skladišta Subotica, Dunav film i naše kompanije u Bosni i Hercegovini, Crnoj Gori, Makedoniji, Angoli, Zambiji, Mozambiku i Zimbabveu", rekao je Miloš Jelić, generalni direktor kompanije Nelt pred nekoliko stotina gostiju u Dobanovcima. Od otvaranja prve kancelarije u Angoli, 2010. godine, do prošlonedeljnog početka rada Nelt Mozambique, Nelt je uspešno pokrenuo svoje poslovne operacije u podsaharskoj Africi, gde je u saradnji sa dugogodišnjim partnerom, kompanijom Procter&Gamble, započeo proces distribucije u klasteru koji pokriva i Zambiju, Zimbabve i Malavi.\nPiraeus banka: Šest meseci bez rate\nPiraeus banka Beograd je povodom osam godina poslovanja na srpskom tržištu kreirala jedinstvenu akciju koja novim klijentima omogućava šest meseci odmora od rate. Reč je o "All inclusive" dinarskom kreditu za refinansiranje svih kreditnih obaveza, dozvoljene pozajmice, kreditnih kartica i lizing ugovora drugih banaka, uz mogućnost dobijanja dodatnog keša koji se može koristiti za nenamensku potrošnju po sopstvenoj želji. "Jedinstvena prednost ‘All inclusive’ kredita je period od šest meseci bez rate. Osim brzog rasterećenja kućnog budžeta i objedinjavanja svih obaveza u jednu, znatno manju mesečnu ratu, pogodnost za klijente je upravo u tome što počinje sa otplatom rata tek po isteku šest meseci. Dodatne pogodnosti ‘All inclusive’ ponude jesu podnošenje zahteva, obrada kredita i prevremena otplata bez naknade", saopštili su iz Piraeus banke.\n"All inclusive" dinarski kredit za refinansiranje odobrava se sa rokom otplate od 84 meseca i u maksimalnom iznosu od 1.500.000 RSD. Ova ponuda aktuelna je za sve nove klijente koji zahtev za "All inclusive" dinarski kredit za refinansiranje podnesu do 31. 08. 2013.\nVip: Beach Masters turnir\nVip Beach Masters turnir, koji je ujedno i Prvenstvo Srbije u odbojci na pesku, šestu sezonu zaredom održava se na plažama širom Srbije. Deset turnira biće održano u Novom Sadu, Bačkoj Palanci, Užicu, Aranđelovcu, Baču, Velikom Gradištu, Kanjiži, Temerinu, Kraljevu i Beogradu. Nadmetanja za titulu šampiona i za ukupan nagradni fond od 25.000 evra, koje je obezbedila kompanija Vip, počelo je na novosadskom Štrandu, od 21. do 23. juna, a trajaće sve do finalnog turnira na beogradskoj Adi Ciganliji od 28. do 31. avgusta. Prestižni Evropski šampionat Masters serije, koji će se održati od 16. do 20. jula u Novom Sadu, i ove godine okuplja najbolje evropske odbojkaše na pesku, a Novosađani će po prvi put biti domaćini CEV kontinentalnog kupa za mlade – kvalifikacija za Olimpijske igre mladih, 19. i 20. jula.\nKomercijalna banka: PayPass platne kartice\nKomercijalna banka obogatila je ponudu platnih kartica sa dve PayPass debitne kartice, MasterCard PayPass i Gold MasterCard PayPass. "Ni za jednu od ove dve kartice ne plaćaju se izdavanje, korišćenje i članarina, a da biste postali njihov korisnik, dovoljno je da imate otvoren tekući račun i da popunite pristupnicu za izdavanje, u bilo kojoj ekspozituri Komercijalne banke. Prinošenje kartice čitaču je sve što je potrebno da bi se obavila kupovina u iznosu do 1500 dinara. Za veće iznose postupak je isti, samo je potrebno uneti i PIN", saopšteno je iz Komercijalne banke.\nHenkel: Nova proizvodna linija\nKompanija Henkel otvorila je novu proizvodnu liniju u skladu sa najnovijim tehnologijama u svojoj fabrici u Kruševcu i predstavila novi proizvod na tržištu – "Bref Duo Stick". "Investicija vredna više od 4,6 miliona evra doprineće povećanju proizvodnje i izvoznih kapaciteta kompanije Henkel Srbija. Nov proizvod ‘Bref Duo Stick’ proizvodiće se samo u Srbiji i izvoziće se na tržišta Evropske unije i ostala regionalna tržišta", saopšteno je iz ove kompanije.\nProf. dr Tomas Miler Kiršbaum, stariji korporativni potpredsednik upravljanja proizvodnjom iz Diseldorfa, istakao je značaj investicije vredne 4,6 miliona evra, podsetivši da Henkelova fabrika u Kruševcu sada ima globalni značaj jer će snabdevati tržišta širom Evrope novim proizvodom "Bref Duo Stick".\n"Drago mi je što se pokazalo da je poslovna odluka koju smo doneli pre više od deset godina, da ulažemo u Srbiju, bila ispravna. Uveren sam da će fabrika u budućnosti nastaviti da uspešno razvija sve svoje kapacitete", izjavio je ovom prilikom predsednik Henkela za centralnu i istočnu Evropu Ginter Tumzer, a Volfgang Veber, direktor upravljanja proizvodnjom za region centralne i istočne Evrope sektora Deterdženti i kućna hemija, rekao je da se "fabrika u Kruševcu smatra jednom od Henkelovih najboljih fabrika u svetu".\nRaiffeisen banka: Podrška malim preduzećima\n"Raiffeisen banka počinje sa odobravanjem kredita za kupovinu opreme i proizvodnih mašina, u okviru programa podrške malim preduzećima i preduzetnicima koji realizuje Ministarstvo finansija i privrede, u saradnji sa Nacionalnom agencijom za regionalni razvoj. Specijalnu pogodnost za male privrednike predstavlja mogućnost dobijanja bespovratnih sredstava iz budžeta Republike Srbije u iznosu do 25 odsto od vrednosti investicije", saopšteno je iz ove banke. Zahtev za ovaj kredit mogu podneti privredna društva kategorisana kao mala pravna lica, preduzetnici koji vode dvojno knjigovodstvo, kao i zadruge. Pravo da podnesu zahtev za bespovratna sredstva i kredit imaće privredni subjekti koji obavljaju proizvodne delatnosti. Mali privrednici imaju pravo na dodelu bespovratnih sredstava u iznosu od 25 odsto od vrednosti investicije, a iznos odobrene bespovratne pomoći ne može biti manji od 250.000 dinara, niti može preći iznos od 2.500.000 dinara. Sopstveno učešće iznosi minimalno 5 odsto od ukupnog iznosa investicije, a banka kreditira 70, dok je minimalni rok otplate 18, a maksimalni 72 meseca.\nAlpha banka: Uspešno povećanje kapitala\nU okviru procesa rekapitalizacije grčkog bankarskog sistema, Alpha Bank S.A. je uspešno završila povećanje kapitala u iznosu od 457,1 milion evra, uplaćenom od strane privatnih investitora. Tako je Alpha Bank prva među grčkim bankama uspešno ispunila zakonom predviđen zahtev o minimalnom učešću privatnog sektora, prikupivši od privatnih investitora više od 10 odsto ukupnog iznosa rekapitalizacije. Nakon upisa novih akcija i povećanja nenovčanog akcijskog kapitala od strane Grčkog fonda za finansijsku stabilnost (Hellenic Financial Stability Fund – HFSF) i okončanja svih relevantnih aktivnosti, procenat uspešnosti povećanja akcijskog kapitala biće 100 odsto, a ukupan iznos povećanog kapitala – 4,571 milijarda evra.


Nemačka vlada naložila “Dajmleru” da povuče 238.000 vozila na dizel\nNemački ministar saobraćaja Andreas Šojer saopštio je da je vlada naložila automobilskoj kompaniji "Dajmler" da odmah povuče 238.000 vozila, koja su opremljena programom koji u određenim uslovima isključuje kontrolu emisije gasova.\nMeđu vozilima koja treba da budu povučena su dostavni kombi "mercedes-benc vito" i "mercedes" GLC 220d i C220d. Širom Evrope, takvih vozila ima 774.000, navodi se u saopštenju, u kojem se ne precizira da li će biti povučena i takva "Dajmlerova" vozila izvan Nemačke, prenosi Tanjug.\n"Dajmler" je saopštio samo da je "potvrdio povlačenje", dodavši da će "otvorena pravna pitanja biti razjašnjena u žalbenim postupcima".Ta kompanija je ranije saopštila da osporava pravnu osnovu za zaključak da su kontrole motora vozila "vito" odbačene.\nTakođe, "Dajmler" je već najavio dobrovoljno povlačenje oko tri miliona vozila na dizel kako bi instalirao fiksni program u cilju smanjenja emisija štetnih gasova.\nVozila na dizel gorivo su pod pomnim nadzorom otkako su američke vlasti uhvatile "Folksvagen" kako koristi nezakonit softver za kontrolu motora, koji isključuje kontrolu emisije gasova u svakodnevnoj vožnji.Naknadne istrage su pokazale da su druge automobilske kompanije iskoristile "rupe" u evropskim propisima koje su omogućile da se kontrole emisije štetnih gasova ublaže na određenim temperaturama kako bi se izbeglo oštećenje motora.\nVozila na dizel su pod dodatnim pritiskom u nemačkim gradovima sa prekomernim nivoima zagađenja vazduha, napominje američka agencija.\n“Kia” povlači 507.000 automobila u SAD


PAO „ljut“ na Evroligu, a hoće da je osvoji?! – Sport\nPosle centra Adrijana Pejna, Atinjani iz NBA lige dovode i svog nekadašnjeg plejmejkera\nPanatinaikos se ovih dana nalazi u centru pažnje zbog jednogodišnje suspenzije koju je Evroliga izrekla njegovom vlasniku Janakopulosu, na šta je klub reagovao tako što je pozvao navijače da se na referendumu izjasne o eventualnom povlačenju iz elitnog takmičenja.\nEkipa „zelenih“ u četvrtak uveče je čak bojkotovala himnu Evrolige, koja se intonira pre svake utakmice.\nSituacija na prvi pogled deluje izuzetno napeto, ali kako protumačiti poteze koje višestruki šampion Evrope istovremeno vuče na tržištu igrača?\nNakon što je u ponedeljak potpisan ugovor sa američkim centrom Adrijanom Pejnom (ex-Minesota Timbervulvs), blizu povratka u Panatinaikos nalazi se odlični plejmejker Majk Džejms (27).\nOn je posle dve uspešne sezone u Baskoniji i jedne u Panatinaikosu, letos odlučio da se oproba u NBA ligi. Do decembra je bio u Finiks Sansima, a potom potpisao dvosmerni ugovor sa Nju Orleans Pelikansima, kako bi paralelno igrao za njih i za tim u razvojnoj ligi.\nMeđutim, Džejms je u petak na svom Instagram profilu objavio fotografiju u zelenom dresu, što može da znači samo jedno…\nPostavlja se na kraju pitanje, da li tim koji se već nalazi u vrhu tabele dovodi takve igrače da bi odustao od takmičenja ili u nameri da se bori za titulu?\nEvroliga, Košarkaevroliga, kosarka, Panatinaikos, pao\nKošarkaši Crvene zvezde domaćini su Žalgirisu u utakmici trećeg kola Evrolige. Tim Zvezde, koji ima...\nLegendarni košarkaš Partizana i reprezentacije SFR Jugoslavije Dragutin Miško Čermak preminuo je 12. oktobra u...\nVil Mozli više nije košarkaš Partizana, saopštili su crno-beli. Doskorašnji centar crno-belih postigao je sporazum...


Brnabićeva ponosna na "najgoreg srpskog ministra u istoriji" - A ŠTA ĆEMO ZA OTIMANJE SRPSKE DECE, PREMIJERKO? | WebTribune\nHome SPEKTAR Brnabićeva ponosna na “najgoreg srpskog ministra u istoriji” – A ŠTA ĆEMO ZA OTIMANJE SRPSKE DECE, PREMIJERKO?\nPremijerka Ana Brnabić kaže da ne vidi odgovornost ministra prosvete Mladena Šarčevića za to što je test iz matematike ”procurio” u javnost i što je odložen.\nBrnabićeva je dodala da su upravo u obrazovanju najvidljiviji rezultati sprovedenih reformi.\n”Ne prihvatam ostavku Šarčevića, drago mi je što je on ministar prosvete i ponosna sam što je ministar u mojoj vladi”, rekla je Brnabićeva novinarima u Parizu, gde boravi u zvaničnoj poseti, komentarišući slučaj sa krađom testa iz matematike i odlaganjem polaganja male mature.\nBrnabićeva je kazala da joj nije drago zbog svega što se desilo sa polaganjem male mature i dodala da se to dešava i u drugim zemljama – u Hrvatskoj, Velikoj Britaniji i mnogim naprednijim zemljama EU.\nGovoreći o rezultatima u obrazovanju tokom Šarčevićevog mandata, podsetila je da je posle 10 godina ”neuspelih i jalovih pokušaja” programiranje uvedeno kao obavezan predmet u osnovne škole i u čemu je, istakla je Brnabićeva, Srbija prepoznata kao jedan od lidera u Evropi.\nMinistar u Vladi Srbije Mladen Šarčević, nekoliko puta je uzbunjivao javnost tvrdnjama o mogućnosti oduzimanja dece zbog nevakcinisanja i na taj način silio roditelje na medicinsku meru, izazivao paniku, najavljivao otmicu dece i širio lažne vesti, jer NE POSTOJI zakon u Srbiji i svetu u kome piše da je kazna za nevakcinisanje – oduzimanje dece.\nBOŠKO OBRADOVIĆ: Pretnje ministra Šarčevića o oduzimanje srpske dece je građanski rat u najavi – SAMO NEKA PROBAJU TO NEĆEMO TOLERISATI\nBoško Obradović lider “Dveri” komentarisao je skandalozne ispade ministra prosvete o oduzimanju srpske dece onim roditeljima koji ne vakcinišu decu pre upisa u prvi razred Osnovne škole.\nDa li ministar sa takvim stavovima hoće da izazove rat u Srbiji i da se poubijamo, pita Obradović.\nVlast ima fiks ideju da vakcinacija bude obavezna na način kako su to oni organizovali, a to ne može zbog sledećeg:\nPrvo nisu organizovali javnu raspravu o vakcinaciji\nDrugo nisu objavili sadržinu i kvalitet tih vakcina\nTreće, nemamo referentnu laboratoriju koja ispituju kvalitet i delotvornost vakcina\nČetvrto, nemamo domaće vakcine\nPeto, nisu razgovarali sa roditeljima koji pokazuju skepsu prema vakcinama i odakle ovoj vlasti pravo da im oduzima decu.\nOtkud pravo ovoj vlasti da kažnjavaju roditelje da ne mogu decu da upišu u školu ili vrtić, da ih finansijski kažnjavaju, šalju ih u zatvor.\nProblem je što se uvode neke nove vakcine koje mi do sada nismo primali. Hajde da vidimo koje su to vakcine, zašto se uvode i koja je njihova ispravnost pošto roditelji uglavnom strepe od tih novih vakcina.\nProblem je što neko profitira od vakcina i zbog toga uvodi narod u probleme.\nOduzimanje dece u Srbiji zbog vakcina nećemo tolerisati i to će biti poslednje što će neko u ovoj zemlji pokušati.


Прислужене свијеће код старе зграде полицијске станице - Јадовно 1941. - КУЛТУРА СЈЕЋАЊА\nPrislužene svijeće kod stare zgrade policijske stanice\nPrisluživanjem svijeća za pokoj duša ubijenih i polaganjem cvijeća kod stare zgrade policijske stanice, u Srebrenici je počelo odavanje počasti Srbima mučenim i ubijenim u srebreničkim logorima u toku posljednjeg rata.\nSrebrenica – odavanje počasti Srbima\nubijenim u srebreničkim logorima\nOrganizator ovog obilježavanja je Udruženje građana “Istočna alternativa” Republike Srpske, a prisustvuje i predsjednik “Istočne alternative” Srbije Dragan Todorović.\nČlanovi Udruženja i porodica i ubijenih Srba u 11.00 časova položiće cvijeće i ispred zgrade Osnovnog suda u Srebrenici koji je u ratu bio logor u kome su mučeni i ubijani zarobljeni i Srbi koji su 1992. godine ostali lojalni tadašnjoj muslimanskoj lokalnoj vlasti u ovom mjestu, od kojih skoro niko nije preživio.\n“Na toj lokaciji biće služen parastos za više od 100 Srba ubijenih u srebreničkim logorima”, rekao je predsjednik “Istočne alternative” Vojin Pavlović.\nNajavljena je i posjeta objektu “pilićarnik” u Gornjim Potočarima u kojem su bili zatvoreni svi pohvatani mještani-civili iz srebreničkog srpskog sela Čumavići prilikom upada muslimanskih oružanih grupa početkom maja 1992. godine.\n“Nenaoružani mještani tog sela nisu pružali nikakav otpor, niti su predstavljali bilo kakvu prijetnju, ali su bili žrtva etničkog čišćenja koje je izvodila muslimanska vlast i vojska, i zatvoreni su u taj logor gdje su u nehumanim uslovima preživljavali razne torture”, rekao je Srni Pavlović.\nOn je naveo da su u udruženju odlučili da 13. jula odaju počast srpskim žrtvama zbog toga što su zarobljeni Srbi na Zalazju, na Petrovdan 1992. godine, odvedeni i 13. jula zatvoreni u zgradu Osnovnog suda i od tada im se gubi svaki trag.\nNi do danas 10 od 22 zarobljena još nije pronađeno i vode se kao nestali 24 godine.\n“Od 22 zarobljenih, njih sedam odvedeni su živi u Srebrenicu, zatvoreni u sudsku zgradu, tu su mučeni i zlostavljani i još nije poznato kako su ubijeni i gdje su ukopani njihovi posmrtni ostaci”, istakao je Pavlović.\nGovoreći o obilježavanju mjesta srpskog mučenja i stradanja, Pavlović je podsjetio da je pokrenuta inicijativa da se, u skladu sa zakonom koji omogućava obilježavanje svih mjesta ratnih stradanja, postavi spomen-ploča ubijenim Srbima na zid zgrade Osnovnog suda u Srebrenici, kao i na drugim objektima koji su služili kao logori za Srbe u ovom mjestu.\n“Te spomen-ploče treba da obilježe mjesta stradanja nevinih ljudi i budu opomena da se nesreća, kakva se dešavala od 1992. do 1995. godine u ovom mjestu, više nikada nigdje ne ponovi”, poručio je Pavlović.\nOn je istakao da se već pet godina obilježava mjesto srpskog stradanja pred zgradom srebreničkog suda, a od ove godine planiran je obilazak i lokacija ostalih logora.\nPavlović je dodao da će “Istočna alternativa” tražiti od nadležnih u Srpskoj da se današnji datum uvrsti u kalendar obilježavanja značajnih istorijskih događaja i da se redovno odaje počast ubijenim Srbima u ovim logorima, za koje niko nije odgovarao.\nDanas obilazak suda i drugih mjesta gdje su ubijani zarobljeni Srbi\nSaslušana Vojinka Pavlović o stradanju civila iz …


Duo Avido - čari harmonike i saksofona\nPočetna/TRADICIJA/MANIFESTACIJE/Duo Avido – čari harmonike i saksofona\nDuo Avido – čari harmonike i saksofona\nSana Life 21. septembra 2016.\tMANIFESTACIJE, UMETNOST Ostavite komentar\nU sali Niškog simfonijskog orkestra sa početkom od 19 časova niškoj publici će se predstaviti Duo Avido koga čine dva talentovana muzičara Đorđe Davidović (harmonika) iz Srbije i Alvaro Kolao Leon (saksofon) iz Čilea.\nAvido duo, formiran 2014. godine u Beču kao muzički projekat harmonike i saksofona. Nakon takmičenja u Japanu 2015. godine gde je duo zauzeo 1. mesto i dobio još 4 specijalne nagrade, uključujući i nagradu bečkog Univerziteta, bilo je jasno da Avido nosi sa sobom nešto nesvakidašnje.\nIako su oba instrumenta sama po sebi dominanta, u ovom slučaju oni čine široku paletu različitih boja zvuka, ritmova, melodija i ornamenata.\nDuo ima sposobnost kreiranja jedinstvenog doživljaja muzike kao i načina izvodjenja, povezujući scensku umetnost sa izuzetnim delima iz opusa baroka, klasične, džez ali i tradicionalne muzike, omogućavajući publici i slušaocima da putuju kroz različite epohe uz prepoznatljiv zvuk ova dva instrumenta.\nSa mladalačkom energijom, strašću i originalnim idejama Avido duo je doneo svež vazduh u koncertne dvorane i festivale širom sveta. Bez obzira gde duo nastupa, da li u bečkom Konzerthausu ili Atakama pustinji, zvuk, svestranost i energija Avido dua uvek su prepoznatljivi.\nNa programu koncerta ovog interesantnog dua će se naći poznata dela Debisija, Čajkovskog, Pulanka i ostalih velikana umetničke muzike.\nKarte za koncert koštaju 200 dinara, a mogu se kupiti na blagajni Niškog simfonijskog orkestra, kao i na ulazu u salu pred sam koncert.\nKoncert organizuje Niški kulturni centar.\nOznakeAvidi Beč Duo Japan Niš\nPrethodni “Ušati” trofej UEFA Champions Leagues ponovo u Srbiji\nSledeći Obnovljena spomenička celina u centru Preševa


KOSOVARI SE NADAJU DA CE IM MINERALNA BOGATSTVA DONETI SPAS | Institute for War and Peace Reporting\nKOSOVARI SE NADAJU DA CE IM MINERALNA BOGATSTVA DONETI SPAS\nU izvestajima eksperata govori se o ogromnim, neiskoriscenim resursima, ali pitanje njihove eksploatacije ostaje otvoreno.\nProdaja jednog od najvecih mineralnih rudnika donela je nade u efikasniju eksploataciju rezervi za koje eksperti tvrde da predstavljaju veliki izvor bogatstva.\nRudnici i pogon Feronikla u Glogovcu, 30 kilometara zapadno od Pristine, prodati su na aukciji prosle sedmice.\nProdaja je organizovana od strane cesto kritikovane Kosovske trust agencije, KTA, kojoj je UN dodelila posao prodaje kosovskih firmi u drustvenom vlasnistvu.\nNema sumnje da je ovaj region bogat mineralima. U nedavno sprovedenom zajednickom istrazivanju kosovskog Direktorata za rudnike i minerale i Svetske banke vrednost rezervi mineralnih sirovina procenjena je na 13,5 milijardi evra.\nU istrazivanju se upozorava da su rudnicima potrebne velike investicije, u vrednosti od oko 1,8 milijardi evra, cime bi se moglo otvoriti 35.000 novih radnih mesta.\nRajner Hengstman, direktor Nezavisne komisije za rudnike i minerale, ICCM, narocito je zainteresovan za kosovske rezerve lignita koje se prvenstveno koriste za proizvodnju struje i grejanje.\n“Bogatstvo Kosova lignitom je strateski vazno, jer je to jedna od najvecih rezervi visokokvalitetnog lignita u Evropi”, rekao je on.\nAgron Dida, zamenik ministra za energiju i rudnike, kaze: “Tokom 2004, elektrane na Kosovu su potrosile 5,7 miliona tona lignita – a procenjuje se da pod zemljom postoje zalihe od deset milijardi tona”, istice on. “To bi trebalo da bude dovoljno za nekoliko vekova.”\nMada izgleda da je Kosovo veoma bogato vrednim sirovinama, od toga nema velike koristi. Na primer, na teritoriji su uobicajene nestasice struje, a Agim Sahini, predsednik Kosovske poslovne alijanse, kaze da iskljucenja struje odbijaju mnoge strane investitore: “Nestabilno snabdevanje strujom je ono sto najvise odbija investitore, jer fabrike ne mogu raditi na generatorima.”\nCak i fabrike koje bi trebalo da preradjuju kosovske rezerve minerala leze neiskoriscene i prazne.\nFeronikl je jedna od njih. Murat Mehaj, strucnjak za geodeziju koji je tamo radio od 1984, kaze da je na vrhuncu produktivnosti 1989. godine kompanija imala 2.000 radnika i proizvodila 7.800 metrickih tona nikla godisnje.\nSituacija se pogorsala do 1991, kada je proizvodnja pala na samo 300 tona godisnje. Kako je Slobodan Milosevic pojacavao svoj pritisak na Kosovo, fabrika je propadala i morala je da otpusti 1.800 radnika.\nInfrastruktura je bila dodatno ugrozena 1999, kada je srpska policija bila stacionirana u zgradama kompleksa, zbog cega su one bile izlozene NATO bombama. Znak rasta medjunarodnog interesovanja za kosovske sirovine bila je odluka Svetske banke od 21. aprila da odobri 2,5 miliona US dolara za potrebe revitalizacije energetskog i rudarskog sektora na Kosovu.\nNa konferenciji za stampu od 17. marta u Pristini, Hengstman je izjavio da se dve od nekoliko najvecih svetskih kompanija za istrazivanje i eksploataciju ruda nadmecu koja ce pre zapoceti eksploataciju ovih podzemnih bogatstava, ali nije otkrio njihova imena. Ali problem konacnog statusa Kosova i dalje blokira eksploataciju njegovih prirodnih bogatstava. U sadasnjem pravnom vakuumu, srpski zvanicnici tvrde da Beograd ima pravo da stavi veto na svaki predlozeni posao.\nIvan Ahel, srpski strucnjak za rude na Kosovu i tehnicki direktor rudnika uranijuma Zirovski vrh, izjavio je: "Prema UN rezoluciji 1244, Kosovo je deo Srbije i dok se taj status ne promeni Srbija ima pravo da ucestvuje. "Što se tice pitanja ko bi trebalo da upravlja ovim bogatstvom, za to je potrebno politicko resenje na relaciji izmedju vlada Srbije i Kosova."\nAhel umanjuje znacaj izvestaja o bogatstvu koje lezi pod zemljom na Kosovu i kaze da kolicine jesu velike, ali je kvalitet nizak.\n"Moramo razjasniti nekim srpskim i kosovskim politicarima da komercijalni interes nije tako veliki kao sto se cini", zakljucio je.\nHengstman osporava prava koja Srbija polaze na prirodne resurse na Kosovu. Prirodno bogatstvo Kosova pripada narodu Kosova" izjavio je on, upozoravajuci da ne bi mogao da se bavi takvim prituzbama. "To politicari treba da rese."\nDok pitanje statusa Kosova ostaje nereseno, finansijska pomoc, poput nedavno odobrenog iznosa iz Svetske banke, bice veoma vazna, izjavio je Haki Stari, ministar finansija na Kosovu. "Kosovu su potrebne takve donacije jer zbog nerazresenog statusa ne mozemo dobiti pozajmice od medjunarodnih monetarnih institucija", kaze on.\nNisu svi Albanci spremni da poveruju u price o ruzicastvoj buducnosti Kosova zasnovanoj na vrednim sirovinama. Neki napominju da su veliki iznosi vec investirani u rudarske projekte – ali bez vidnih rezultata.\nOd Svetske banke i Evropske agencije za rekonstrukciju, EAR, vec je stiglo oko jedne milijarde evra za rudarske i energetske projekte na Kosovu. Ipak, protektorat i dalje nije u stanju da obezbedi pristojno snabdevanje strujom za domove i fabrike.\n"Zapanjujuce je cuti da se ispod zemlje kriju mineralna bogatstva velike vrednosti koja bi mogla poboljsati snabdevanje strujom", izjavio je za IWPR jedan lokalni biznismen. "Ja sam vec morao da ulozim hiljade evra u kupovinu velikih generatora."\nArbana Dzara je ekonomski komentator dnevnog lista Koha Ditore.


Internet trgovina – Webshop « Alfabit – web i mobilne aplikacije\nNaslovnica → Izrada internet stranica → Internet trgovina – Webshop Prodaja putem Interneta danas je uobičajena stvar. Potencijalni kupci očekuju mogućnost kupnje putem Interneta bez napuštanja svog doma i sve više tvrtki im to i omogućava.\nOtvorite vrata svog poslovnog prostora puno široj populaciji potencijalnih kupaca i ponudite svoje proizvode 24 sata na dan, 7 dana tjedno putem lako održavajuće internet trgovine.\nAlfabit vam može ponuditi kompletno riješenje za prodaju putem Interneta, po sistemu ključ u ruke, pomoći da privučete ciljane grupe potencijalnih kupaca i maksimizirate prodaju uz manja ulaganja.\nMi vodimo računa o svim tehničkim pitanjima, a vi se bavite samo prodajom.\nWebshop se može u potpunosti prilagoditi vašim potrebama, bilo da vam je potreban katalog proizvoda u ponudi, ili veliki sustav sa košaricom, pretragom proizvoda, automatskom naplatom i dojavom skladištu i kurirskim službama.\nKod sustava s automatskom naplatom implementiramo direktno plaćanje kreditnim i debitnim karticama, plaćanje internet servisima poput PayPal-a i Skrill-a (Moneybookers), uz mogućnost plaćanja putem žiro računa i/ili pouzećem.\nPri tome posebnu pažnju posvećujemo sigurnosti vašeg poslovanja i zaštiti podataka.


KULTIM - književnost, poezija, stvaralaštvo, kultura » 2011» mart» 15\nIZLOŽBA “FORMAT MALI” U UŽICU\nAna Čizmar Slikarstvo, Vesti\nUŽICE - Radovi malog formata članova ULUPUDS-a put po Srbiji počeće, kao i proteklih pet godina, iz Užica. Koji je rad najbolji odlučiće glasovi publike u svim gradovima kroz koje izložba prođe, prenosi RTS.\nOtvaranjem izložbe “Format mali” počelo je umetničko proleće: na putovanje kroz Srbiju dela članova ULUPUDS-a ponovo će, petu godinu zaredom, krenuti iz Užica.\n“Pred nama su mali formati koji mogu biti monumentalni po sadržaju. U svakom slučaju, po mnogo čemu je edukativna jer na njoj ljudi mogu da vežbaju iskustvo svoje duše”, rekao je istoričar umetnosti Miloje Mandić.


Skok u odelu s 10.668 m visine, brzinom od 400 km/h (VIDEO)\nIzvor\tDAILYMAIL.CO.UK / B92\tjun 04, 2017\nUkoliko dobije potvrdu iz Ginisove knjige, Frejzer Korsan iz Velike Britanije ući će u istoriju kao čovek koji se najbrže kretao u odelu za letenje – čak 400 kilometara na čas.\nOvaj 42-godišnji inženjer avijacijske bezbednosti izveo je skok sa 10.668 metara visine iznad Dejvisa u Kaliforniji. Da bi ostvario ovako težak podvig, morao je da nosi bocu sa kiseonikom i specijalne rukavice koje su ga štitile od promrzlina.\nKorsan navodi da je znao da se kreće brzo, jer je tokom leta pažljivo posmatrao svoje okruženje. “Znao sam da letim brzo jer sam mogao da vidim kako automobili na putevima ostaju daleko iza mene”, rekao je. Britancu su, nažalost, zbog loših vremenskih uslova izmakla tri željena rekorda – skok sa najveće visine u odelu za letenje, najduže vreme provedeno u odelu za letenje, i najduža pređena razdaljina u odelu za letenje. Korsan bi mogao da postavi rekord i kao čovek koji se najbrže kretao horizontalnom putanjom bez pomoći bilo kakve mašine, prenosi Daily Mail.\n« Festival u Kanu: Revija filmova i glamura Čovek koji živi sa svrakom, napravio joj i Instagram profil »